รัฐบาลไทย-ข่าวทำเนียบรัฐบาล-ศธ.ร่วมกับ C.P.Group จัดอบรมโครงการเสริมสร้างศักยภาพการทำงานเป็นทีม "รวมพลังสร้างสรรค์ทีม" (The Synergy Teamwork)
วันจันทร์ที่ 21 สิงหาคม 2560
ศธ.ร่วมกับ C.P.Group จัดอบรมโครงการเสริมสร้างศักยภาพการทํางานเป็นทีม "รวมพลังสร้างสรรค์ทีม" (The Synergy Teamwork)
ศธ.ร่วมกับ C.P.Group จัดอบรมโครงการเสริมสร้างศักยภาพการทํางานเป็นทีม "รวมพลังสร้างสรรค์ทีม" (The Synergy Teamwork)
ข่าวสํานักงานรัฐมนตรี434/2560
ศธ.ร่วมกับC.P.Groupจัดอบรมโครงการเสริมสร้างศักยภาพการทํางานเป็นทีม "รวมพลังสร้างสรรค์ทีม" (The Synergy Teamwork)กลุ่มผู้บริหารสถานศึกษาและทีมงาน ครั้งที่4
จังหวัดนครราชสีมา - กระทรวงศึกษาธิการ โดยสํานักงานคณะกรรมการการศึกษาขั้นพื้นฐาน (สพฐ.) ร่วมกับเครือเจริญโภคภัณฑ์ (C.P.Group) จัดอบรมเชิงปฏิบัติการกลุ่มผู้บริหารสถานศึกษาและทีมงาน ครั้งที่4ตามโครงการเสริมสร้างศักยภาพการทํางานเป็นทีม “รวมพลังสร้างสรรค์ทีม” (The Synergy Teamwork for education: Transformation Ministry of Education in collaboration with C.P. Group) ภายใต้คอนเซ็ปท์ "MOE One Team" เพื่อเสริมสร้างศักยภาพการทํางานเป็นทีมให้เกิดพลังขององค์กร (Synergy) รวมทั้งเพื่อพัฒนาทักษะการสร้างทีมงานที่มีประสิทธิผล (Effective Team Building Skill) ตลอดจนทักษะภาวะผู้นําที่จําเป็นสําหรับผู้บริหารในศตวรรษที่ 21 (Essential Leadership Skills in the 21st Century) โดยมีผู้อํานวยการโรงเรียน รองผู้อํานวยการโรงเรียน/ครูวิชาการ และครู ที่ผ่านการคัดเลือกเข้าอบรมในรุ่นนี้ 20 Cluster แยกเป็นส่วนกลาง18 เขตตรวจราชการ/การศึกษาพิเศษ จํานวน 60 คน จัดขึ้นระหว่างวันที่18-20สิงหาคม 2560 ณ สถาบันพัฒนาผู้นําเครือเจริญโภคภัณฑ์ (C.P.Leadership Institute หรือ CPLI) อําเภอปากช่อง
เมื่อวันเสาร์ที่20สิงหาคม 2560 นพ.ธีระเกียรติ เจริญเศรษฐศิลป์รัฐมนตรีว่าการกระทรวงศึกษาธิการ ได้รับฟังผลการอบรมเชิงปฏิบัติการทั้ง8กลุ่มในครั้งนี้ รวมทั้งเป็นประธานมอบวุฒิบัตรแก่ผู้ผ่านการอบรมทั้ง60คน
นพ.ธีระเกียรติ เจริญเศรษฐศิลป์กล่าวว่าการอบรมเชิงปฏิบัติการตามโครงการเสริมสร้างศักยภาพการทํางานเป็นทีม “รวมพลังสร้างสรรค์ทีม” หรือ MOE One Team ครั้งที่ 4 เป็นความร่วมมือระหว่างกระทรวงศึกษาธิการกับC.P.Group ซึ่งต่อเนื่องมานับตั้งแต่การอบรมครั้งแรกที่ได้จัดการอบรมแก่ผู้บริหารระดับ Top Team กว่า 80 คน ของทั้งสององค์กร คือระดับ10-11ของกระทรวงศึกษาธิการ และระดับสูงสุดของC.P.Group ระหว่างวันที่ 17-20 พฤศจิกายน 2559เพื่อให้ผู้บริหารระดับสูงสุดทั้งสององค์กรได้มีโอกาสแลกเปลี่ยนเรียนรู้ร่วมกันผ่านรูปแบบ Action Learning หรือการเรียนรู้ด้วยการปฏิบัติจริง
จากนั้น จึงได้มีการอบรมกลุ่มผู้อํานวยการโรงเรียน รองผู้อํานวยการโรงเรียน/ครูวิชาการ และครูที่ผ่านการคัดเลือกจากสํานักงานคณะกรรมการการศึกษาขั้นพื้นฐาน (สพฐ.)เข้าอบรม20 Clusterจาก18เขตตรวจราชการและการศึกษาพิเศษ จํานวน 60 คน อีกจํานวน3ครั้ง ในระหว่างวันที่ 15-18 ธันวาคมปีที่ผ่านมา, ระหว่างวันที่21-23 เมษายน 2560 รวมทั้งครั้งนี้เป็นครั้งที่4ซึ่งเป็นครั้งสุดท้ายของโครงการ โดยมีวิทยากรระดับโลกมาให้ความรู้เพื่อพัฒนาทักษะการสร้างทีมงานที่มีประสิทธิผล (Effective Team Building Skill) ตลอดจนทักษะภาวะผู้นําที่จําเป็นสําหรับผู้บริหารในศตวรรษที่ 21 (Essential Leadership Skills in the 21st Century)
สําหรับการอบรมครั้งนี้ ได้มีการรับฟังแต่ละกลุ่มนําเสนอProjectต่าง ๆ ที่แต่ละกลุ่มได้ร่วมคิดร่วมวางแผนดําเนินการในโรงเรียนของตนเองเช่น การพัฒนาการเรียนการสอน การพัฒนาสถานศึกษา การพัฒนาภาษาอังกฤษ การแบ่งปันBest Practicesการแก้ปัญหาอ่านไม่ออกเขียนไม่ได้ของนักเรียน เป็นต้น
โอกาสนี้ นพ.ธีระเกียรติ ได้กล่าวขอบคุณC.P.Groupที่ให้โอกาสกระทรวงศึกษาธิการเป็นกระทรวงแรกที่ได้เริ่มต้นทํางานครั้งสําคัญด้วยกัน ถือเป็นโอกาสอันดีสําหรับผู้เข้ารับการอบรมทั้ง60คนที่ได้รับการพัฒนาจากวิทยากรระดับโลกและไม่มีอะไรที่จะดีไปกว่าการได้มีโอกาสเรียนรู้ประสบการณ์จากผู้นําของC.P.เพราะการเป็นผู้นําที่ดีไม่ใช่เพียงมาเรียนในห้องเรียน แต่ต้องฝึกฝนเรียนรู้ให้มี Character หรือบุคลิกนิสัยใจคอในการเป็นผู้นําที่ดี ซึ่งจะเห็นได้ว่าผู้นําต้องคิดและตัดสินใจให้ก้าวไปไกล ๆจึงฝากให้เรียนรู้การตัดสินใจของผู้บริหารที่มีชื่อเสียง อาจจะคิดถูกผิดหรือแตกต่างจากเราก็ได้ แต่สิ่งสําคัญคือเราจะได้เห็นวิธีการคิดของเขาเหล่านั้น
นอกจากนี้ ได้ฝากให้ผู้เข้าอบรมที่ได้รับโอกาสเข้าอบรมในหลักสูตรดี ๆ ระดับโลกครั้งนี้ด้วยว่า"เมื่อท่านได้มาก สังคมก็ต้องคาดหวังจากท่านมาก ท่านจึงต้องตอบแทนสังคมมากเช่นกันด้วย"ดังนั้น กระทรวงศึกษาธิการจะสนับสนุนแนวคิดของแต่ละกลุ่มในการพัฒนาสถานศึกษาของตนเองด้านต่าง ๆ ตามที่ต้องการ โดยขอให้ส่งโครงการในการพัฒนาสถานศึกษาภายในวันที่10กันยายนนี้ เพื่อ สพฐ. และC.P.Group จะพิจารณาให้การสนับสนุนงบประมาณ ทรัพยากร และร่วมกันพัฒนาโรงเรียนตามแนวทางที่วางไว้ต่อไป
นายธนินท์ เจียรวนนท์ ประธานกรรมการอาวุโสเครือเจริญโภคภัณฑ์กล่าวว่า ประสบการณ์และความรู้ของตนที่สะสมมาในยุค 3.0 ตอนนี้ยังสู้คนรุ่นใหม่ไม่ได้ เพื่อนฝูงของเราในยุคนี้สามารถเพิ่มมาได้จากทั่วโลกแม้ไม่ได้รู้จักกันก็ตาม แต่ก็สามารถทํางานด้วยกันได้'4.0 คือโลกที่ไม่สิ้นสุด'และในโลกของยุค4.0บางสาขาอาชีพจะใช้คนน้อยลง เช่น ธนาคาร เพราะจะใช้ e-Banking กันมากขึ้น นอกจากนี้โลกเราจะมีอาชีพเกิดใหม่ที่เราคิดไม่ถึงอีกมากมาย เช่น อาชีพซ่อมบํารุงจะเกิดขึ้นเยอะ เพราะยิ่งใช้อุปกรณ์มาก ยิ่งต้องดูแลบํารุงรักษามาก รวมทั้งบริการจากอาชีพต่าง ๆ ที่จะเกิดขึ้นอีกมากมายต่อไป ก็คือ ธุรกิจประเภทบริการ โลจิสติกส์ ท่องเที่ยว หุ่นยนต์ ซอฟต์แวร์ ฯลฯ การพัฒนาทรัพยากรมนุษย์จึงเป็นเรื่องสําคัญมากต่อประเทศ
ขอขอบคุณความร่วมมือโครงการนี้ที่มีมาอย่างต่อเนื่อง นับตั้งแต่อดีตรัฐมนตรีว่าการกระทรวงศึกษาธิการ (พล.อ.ดาว์พงษ์ รัตนสุวรรณ) จนถึงรัฐมนตรีปัจจุบันที่ให้เกียรติร่วมมือโครงการซึ่งC.P.พร้อมให้การสนับสนุนโครงการดี ๆ ที่จะร่วมกันพัฒนาทรัพยากรมนุษย์ต่อไป เพราะC.P.ถือว่าการสร้างคนเป็นเรื่องที่สําคัญมาก เพื่อให้ทันต่อความก้าวหน้าและการเปลี่ยนแปลงของโลก
นายศุภชัย เจียรวนนท์ ประธานคณะผู้บริหารเครือเจริญโภคภัณฑ์ ประธานคณะกรรมการบริหารบริษัท ทรู คอร์ปอเรชั่น จํากัด (มหาชน) และกรรมการในคณะกรรมการอิสระเพื่อการปฏิรูปการศึกษากล่าวว่า แม้อาชีพอื่น ๆ อาจจะมีความต้องการกําลังคนลดลงแต่อาชีพ 'ครู' ยังมีความจําเป็น เพราะ 'ต้องใช้คนในการสอนคน'ระบบการศึกษาควรมี Learning Center ให้มากขึ้น ส่วนสาขาที่เป็นความจําเป็นต่อไปในอนาคตคือ ICT และวิศวกรรม ดังนั้น Learning Center ต้องให้ความรู้พื้นฐานทั้ง 2 สาขาวิชานี้ เพราะไม่ว่าจะเป็นเรื่องการส่งเสริมพัฒนาวิชาชีพใดในชุมชนเราก็ตาม ทุกเรื่องสามารถทําให้เกิดนวัตกรรมใหม่ ๆ ในเรื่องนั้น ๆ ขึ้นมาได้ ซึ่งจะช่วยให้เด็กได้เรียนรู้แนวทางวิธีการพัฒนานวัตกรรมนั้น ๆ เพราะการสอน ICT ให้เด็กมีความเชี่ยวชาญ ต้องส่งเสริมพัฒนาตั้งแต่เด็ก
ทั้งนี้C.P.เป็นเพียงฟันเฟืองหนึ่งในการขับเคลื่อนประเทศไทยซึ่งส่วนตัวเห็นว่าการขับเคลื่อนการเปลี่ยนแปลง จะมี4เรื่องหลักที่เกี่ยวข้อง คือ
1) ข้อมูลความต้องการของตลาด ในส่วนของ ศธ.ก็จะเป็นผู้ปกครอง ระบบสังคม ข้อมูลของเด็ก แต่การจัดทําข้อมูลที่ดีนั้น ความเร็วและคุณภาพต้องไปด้วยกัน
2) สร้างความฝันต้องไม่มีอะไรที่คิดว่าเราทําไม่ได้ และการวางเป้าหมายในแต่ละห้วงเวลาและเป็นระยะ ๆ ก็เป็นเรื่องสําคัญ
3) การพัฒนาผู้นํา ถือเป็นกลไกสําคัญในการขับเคลื่อนการเปลี่ยนแปลง
4) ตัวชี้วัดซึ่งเปรียบเสมือนกระจกส่องตัวเรา เพราะอะไรก็ตาม หากไม่สามารถวัดผลได้อย่างมีคุณภาพ ก็จะไม่เกิดการเปลี่ยนแปลงไปในทางที่ดีขึ้น ที่สําคัญเมื่อวัดได้แล้ว ก็ต้องมีความต่อเนื่องด้วย
สิ่งสําคัญนอกเหนือจาก4ข้อข้างต้นคือ "ต้องมีใจ" จึงฝากผู้เข้ารับการอบรมทุกท่านอย่าละความตั้งใจที่ท่านให้ไว้
นายณรงค์ แผ้วพลสง รองเลขาธิการคณะกรรมการการศึกษาขั้นพื้นฐานกล่าวว่า ถือเป็นความโชคดีของครูและผู้บริหารโรงเรียน20โรงเรียน จํานวน60ท่านที่เข้าอบรมรวม3ครั้งจนจบหลักสูตร ความคาดหวังได้เกิดขึ้นอย่างต่อเนื่อง แต่สิ่งที่เกิดขึ้นกับ60ท่านจะเป็นจุดเริ่มต้นสําคัญในการพัฒนาผู้นําของ สพฐ. และประเทศในอนาคต โดย สพฐ.จะสนับสนุนแนวทางการพัฒนาโรงเรียน20แห่งนี้ ให้เกิดการเปลี่ยนแปลงตามที่แต่ละโรงเรียนได้ร่วมคิด ร่วมวางแผน ร่วมกับวิทยากร มาเป็นเวลานานกว่า9เดือน
นางสาวคาดียะห์ อามานะกุล ผู้อํานวยการโรงเรียนบ้านธารน้ําใสกล่าวว่า ในนามตัวแทนของผู้เข้ารับการอบรม ขอขอบคุณวิทยากรจากต่างประเทศที่เดินทางมาให้ความรู้และเทคนิคในการบริหารงาน รวมทั้งคณะผู้บริหารC.P.และกระทรวงศึกษาธิการที่ให้โอกาสเข้ารับการอบรมเชิงปฏิบัติการทั้ง3ครั้ง ซึ่งเชื่อมั่นว่าจะนําความรู้และเทคนิคต่างๆ ที่ได้รับไปพัฒนาโรงเรียนของตนเอง และมีส่วนช่วยพัฒนาระบบการศึกษาของชาติต่อไป
บัลลังก์ โรหิตเสถียร: สรุป/รายงาน
ยุทธพงศ์ เลือกกลั่นดี: ถ่ายภาพ